Skonto stadionas

Skonto stadionas (latv. Skonto stadions) – daugiafunkcis stadionas Rygoje, Latvijoje. Stadionas buvo atidarytas 2000 m. Stadionas yra pačiame Rygos centre, E. Melngailio gatvėje 1a. Tai didžiausias šalyje futbolo stadionas, jame yra 9500 vietų, VIP salės, biurai, spaudos centras ir kavinės. Daugiausia yra naudojamas futbolo varžyboms, jame savo namų varžybas žaidžia Riga FC ir Latvijos futbolo rinktinė. Skonto stadione 2003 m. vyko Visuotinė latvių dainų ir šokių šventė. Greta Skonto stadiono esančioje Skonto halėje vyko 2006 m. pasaulio ledo ritulio čempionatas. 2008 m. stadione koncertavo tarptautiniai atlikėjai, įskaitant „Aerosmith“ ir „Metallica“. Šių grupių koncertus aplankė maksimalus žiūrovų skaičius, atitinkamai 32 000 ir 33 000 gerbėjų. Ten taip pat koncertavo keli kiti atlikėjai, pavyzdžiui, Snoop Dogg, Massive Attack, Depeche Mode, Elton John, ir Akon. 2009 m. Latvijos futbolo klubas FK Ventspils šį stadioną naudojo savo namų rungtynėms UEFA Europos lygos rungtynėse dėl techninių problemų su nuosavu stadionu. Istorija XX a. tarpukariu šiose vietose buvo Rygos JKS stadionas, vėliau tapęs „Dinamo“ stadionu. XX a. pabaigoje vietoje pastarojo buvo įrengta Skonto halė, o į rytus nuo jos pastatytas „Skonto“ stadionas, atidarytas 2000 m. birželio 28 d. Pirmąjį įvartį šiame stadione stadiono atidarymo rungtynėse prieš LU-Daugava Riga įmušė FC Skonto žaidėjas Orestas Buitkus. 2003 m. stadione istorinę pergalę prieš Turkiją pasiekė Latvijos rinktinė. Galerija Šaltiniai